Source: https://www.news-zone.ro/basescu-ccr-a-adoptat-o-decizie-de-rara-ticalosie-practic-de-azi-procurorii-marilor-parchete-sunt-subordonati-guvernului-politic/
Timestamp: 2018-12-11 12:10:12+00:00

Document:
Băsescu: CCR a adoptat o decizie de rară ticăloşie. Practic, de azi, procurorii marilor parchete sunt subordonaţi guvernului politic | NEWS ZONE - Portalul tau de presa! Informatii verificate de ultima ora
Acasă Justitie Băsescu: CCR a adoptat o decizie de rară ticăloşie. Practic, de azi,...
Fostul preşedinte Traian Băsescu susţine că CCR a adoptat „o decizie de rară ticăloşie”, iar, ”practic, de azi, procurorii marilor parchete sunt subordonaţi guvernului politic“.
„Dragnea şi Tăriceanu au reuşit implementarea visului USL: «NU AVEM PUTEREA, PÂNĂ NU AVEM JUSTIŢIA». Curtea Constituţională a adoptat, în conflictul Kovesi – Tudorel Toader, o decizie de rară ticăloşie. Practic, de azi, procurorii marilor parchete sunt subordonaţi guvernului politic, prin Ministrul Justiţiei”, scrie Traian Băsescu pe pagina sa de Facebook.
El susţine că CCR a întors justiţia la nivelul anilor 2004, când „deciziile cu privire la soarta dosarelor penale se luau în sediul PSD, de doamna Stănoiu, alături de Adrian Năstase, Victor Viorel Ponta, Mike Şpagă, Marian Oprişan şi mulţi alţi politicieni socialişti“. Traian Băsescu acuză Curtea Constituţională că a anulat 14 ani de progres în procesul de consolidare a independeţei Justiţiei. „Eu nu susţin că, în independenţa ei, Justiţia nu a făcut abuzuri, nu a hărţuit şi condamnat oameni nevinovaţi, dar acestea trebuie corectate prin legi, prin implementarea deciziilor CCR şi a directivelor UE în legislaţie sau prin acţiuni ale CSM şi ale Inspecţiei Judiciare, dar în niciun caz prin punerea parchetelor sub control politic”, mai afirmă Băsescu.
Articolul precedentMedic disperat de lipsa finanţării: „Vă rog să-mi daţi indicii despre cum voi alege pacientul mai «ghinionist»“
Articolul următorCum să-l faci să te ceară în CĂSĂTORIE și să-l convingi că e ideea lui

References: CCR 
 CCR 
 CCR 
 CCR 
 CCR 
 CSM